Hartkloppings & alkohol | Health24
Posted by: amour | 2005/07/01
Hartkloppings & alkohol
Ek drink elke aand 3 glase droë rooiwyn. Het die wyn enigiets daarmee te doen dat ek elke oggend tussen 1uur en 3uur wakker word van geweldige hartkloppings? Is hartkloppings vir 'n mens gevaarlik en indien wel hoekom? Wat kan 'n mens doen as jy die ongemak van hartkloppings ervaar?
Ek is topfiks - 3 tot 4 kardio sessies 'n week en dan oefen ek ook nog met gewigte...
Ek oefen met 'n hart monitor en gaan nooit oor die maksimum hartklop per minuut vir my ouderdom nie. (Alhoewel en gereeld baie naby aan maksimum kom) Oordoen ek dit nie dalk met die oefeninge nie?
Jou alcohol inname is hoog, en jy behoort aandag daaraan te gee. Dit mag niks te doen hê met die hartkloppings nie, maar jy sal nie kan sê voordat jy jou inname afbring, en die effek meet nie.
Daar is verskillende soorte hartkloppings, en van hulle is onskadelik, maar ander moet behandel word. Daar is 'n sindroom wat onder fiks atlete voorkom, wat definitief ondersoek en behandel moet word, omdat dit gevaarlik kan wees.